รัฐมนตรีประจำสำนักนายกรัฐมนตรี ลงพื้นที่จังหวัดนครราชสีมา ชี้แจงสถานการณ์โรคติดเชื้อไวรัส COVID-19 และการติดตามข้อมูลข่าวสารจากศูนย์ข้อมูลโควิด-19
เทวัญฯ รมต.สำนักนายกรัฐมนตรี ลงพื้นที่ให้ความรู้ผู้นำชุมชนการเฝ้าระวังป้องกัน ควบคุมโรคติดเชื้อไวรัสโควิด-19 พร้อมแจกหน้ากากอนามัย 30,000 ชิ้น ป้องกันการแพร่ระบาดของโรควันนี้(7มีค63)ที่ลานอเนกประสงค์โรงเรียนเทศบาล4 อำเภอเมือง จังหวัดนครราชสีมา นายเทวัญ ลิปตพัลลภ รัฐมนตรีประจำสำนักนายกรัฐมนตรี เป็นประธานในพิธีเปิดการอบรมเชิงปฏิบัติการแนวทางการเฝ้าระวังป้องกัน ควบคุมโรคติดเชื้อไวรัสโควิด-19 เพื่อให้ผู้เข้าอบรมรับทราบถึงแนวทางการเฝ้าระวังป้องกันควบคุมโรคโควิด-19และนำไปปฏิบัติหรือประยุกต์ใช้ในการดำเนินการอย่างเหมาะสมตามบริบทของพื้นที่ พร้อมกันนี้ยังได้มีการมอบหน้ากากอนามัย จำนวน 30,000 ชิ้น ให้แก่พระภิกษุสงฆ์ โรงพยาบาล หน่วยบริการสาธารณสุข ผู้นำชุมชน 90 ชุมชน ในเขตเทศบาล  สถานศึกษา สถานประกอบการ ตลาด และสถานีขนส่ง อีกด้วยนายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า  ในประเทศไทยมีโรงงานที่ผลิตหน้ากากอนามัย จำนวนทั้งสิ้น 11โรงงาน มีกำลังการผลิต โรงงานละ 1.2 ล้านชิ้น  ซึ่งรัฐบาลสั่งการให้กระทรวงพาณิชย์เข้าไปควบคุมดูแลการจำหน่ายหน้ากากอนามัยของแต่ละโรงงานเพื่อไม่ให้มีการฉวยโอกากักตุนหน้ากากอนามัย แต่ทั้งนี้หน้ากากอนามัยก็ยังมีไม่เพียงพอต่อความต้องการของประชาชน การผลิตหน้ากากอนามัยแบบผ้าใช้เองถือเป็นอีกช่องทางในการป้องกันปัญหาการขาดแคลนหน้ากากอนามัย ภาครัฐจึงจะมีโครงการผลิตหน้ากากอนามัย โดยจะให้ องค์กรปกครองส่วนท้องถิ่น ทั่วประเทศ ร่วมกับประชาชนผลิตหน้ากากอนามัยแจกจ่ายให้กับประชาชนในแต่ละพื้นที่ซึ่งภาครัฐจะเป็นผู้สนับสนุนวัสดุอุปกรณ์